רוברט (רון) זינגר

**רוברט (רון) זינגר ** (נולד ב-1956) בצ'רנוביץ שבאוקראינה) הוא בכיר בעולם היהודי ואיש עסקים. זינגר משמש מנכ"ל ויו"ר חברת Spero Impact Solutions, לצד תפקידי הנהלה בכירים בהתנדבות בארגונים יהודיים, פילנתרופיים וסוציו-חינוכיים, כגון יו"ר המרכז לאימפקט יהודי (Center for Jewish Impact), יו"ר ונשיא סאסא סטון (SASA Setton), יו"ר אלומות אור (Alumot Or), תכנית אניירס - Anieres Program (שותף מייסד), התנועה למאבק באנטישמיות (Combat Antisemitism Movement) כחבר וועדה מייעצת, ועוד. 

בין תפקידיו הבולטים הקודמים, זינגר שימש מנכ"ל וסגן נשיא הקונגרס היהודי העולמי בין השנים 2013-2019, והוביל יוזמות אסטרטגיות וציבוריות חסרות תקדים, כמו לקיחת אחריות של הצלב האדום על כישלון הארגון בהצלת יהודים תחת המשטר הנאצי, שיתוף פעולה עם מועדון הספורט צ'לסי בקמפיין נגד אנטישמיות, השקת קמפיין עולמי וחסר תקדים לזכרון השואה - We Remember, ועוד. לפני כהונתו בקונגרס היהודי העולמי, זינגר כיהן כמנכ"ל אורט העולמי (1999-2013) ולאחר מכן כיהן כיו"ר חבר הנאמנים של הארגון (2020-2023), והשיק תוכניות חדשניות להקניית חינוך לנוער יהודי ביותר מ-30 מדינות מדי שנה. הוא ייסד את ארגון "קדימה מדע" - הנציגות בישראל של הארגון החינוכי הבינלאומי World ORT, הפועל משנת 1880 ביותר מ-50 מדינות לקידום החינוך המדעי-טכנולוגי וייסד את רשת ORT בברית המועצות.

מוקדם יותר, מר זינגר שימש כקצין בכיר בצה״ל ובמשרד ראש הממשלה (1987 עד 1999) תחת ראשי הממשלה יצחק שמיר, יצחק רבין, שמעון פרס ובנימין נתניהו שם היה שותף מרכזי ליוזמה ולהקמה של תוכניות משמעותיות בישראל כגון נעל"ה, חפציבה ועוד רבות אחרות, וכן סייע בהבאתם של יותר ממיליון יהודים מברית המועצות לישראל בסוף שנות ה־80 באמצעות נתיב.

## ביוגרפיה
זינגר נולד בשנת 1956 ועלה מאוקראינה לישראל עם משפחתו בגיל 15. בשנת 1976 סיים תואר ראשון באוניברסיטת תל אביב.

מ-1976 ועד 1987 שירת בצבא הגנה לישראל, בין תפקידיו שירת כקצין חינוך בכיר. השתחרר מהצבא בדרגת סגן-אלוף.

בשנת 1996 הוענק לו תואר שני (M.Sc.) בהנדסת ניהול מאוניברסיטת ברידג'פורט  שבקונטיקט (ארצות הברית). בשנים 2005–2008 השלים מספר קורסי ניהול לבכירים בבתי הספר לעסקים של אוניברסיטאות הרווארד וקולומביה.

## קריירה
250px|ממוזער|שמאל| ראובן ריבלין נשיא מדינת ישראל מקבל לידיו הצהרה חגיגית בדבר מחויבותה של התפוצה היהודית למדינת ישראל מטעם הקונגרס היהודי העולמי בתמונה מימין לשמאל ראובן ריבליו ורוברט זינגר לשעבר מנכ"ל הקונגרס היהודי העולמי:
**הקונגרס היהודי העולמי**

בינואר 2013 פורסם כי זינגר יתמנה למשרה המקצועית הבכירה ביותר בקונגרס היהודי העולמי, תפקיד שהוגדר עד אז כ"מזכיר כללי". הגדרת התפקיד שונתה ל"מנהל כללי וסגן נשיא פעיל" עם תחילת כהונתו של זינגר, במהלך הוועידה השנתית של הארגון שהתקיימה בבודפשט במאי 2013. תפקיד בו כיהן עד יולי 2019 כיהן כמנכ"ל וכסגן נשיא פעיל של הקונגרס היהודי העולמי, התפקיד המקצועי הבכיר ביותר בארגון. לאחר מכן שימש כיועץ לנשיא הארגון עד ינואר 2020.

במהלך כהונתו הודיע על יסוד מחלקת פרויקטים חדשה, פתיחת נציגות של הקונגרס היהודי העולמי בוושינגטון במטרה לחזק את היחסים עם הממשל האמריקאי ופתיחה מחודשת של הנציגות ההיסטורית של הקונגרס היהודי העולמי בז'נבה. שילב את "הסגל הדיפלומטי היהודי" (Jewish Diplomatic Corps), שנוסד על ידי הארגון ב-2006 ופעל מספר שנים כגוף עצמאי, כחלק ממחלקת הפרויקטים של הארגון. פעל להגברת נוכחות הקונגרס היהודי העולמי ברשתות החברתיות, דוגמת פייסבוק. בהנהגתו, בשנת 2013 הוקמה בקונגרס היהודי העולמי המחלקה לביטחון קהילות וב-2016 יחידה למלחמה בדה-לגיטימציה וב-BDS, כמו גם המכון הבינלאומי להצלת ותחיית השפה היידיש ונציגויות של הארגון הוקמו בוושינגטון, זאגרב, תל אביב ווילנה.

**המרכז לאימפקט יהודי**

מאז הקמת הארגון ב2021, זינגר הקים ומכהן כיושב ראש המרכז לאימפקט יהודי (Center for Jewish Impact), ארגון א-פוליטי ולא ממשלתי הפועל בזירה הדיפלומטית כדי לבנות גשרים בין החברה הישראלית, לקהילה הדיפלומטית בארץ ובעולם ועם יהדות התפוצות באמצעות מיזמים חדשניים ובעלי השפעה. בין היתר המרכז לאימפקט יהודי עורך סלונים דיפלומטים, מביא משלחות לישראל ועוסק רבות בתחום הספורט ככלי אוניברסלי לקידום סובלנות וחוסן של קהילות. 

**סאסא סטון**

זינגר הוא נשיא ויו"ר "סאסא סטון" - ארגון חינוכי- חברתי המקדם את תחום חינוך לילדים מאושפזים, ופועל לצמצום פערים לימודיים בבתי הספר שב-41 בתי חולים ברחבי הארץ.

**אלומות אור**

מכהן בהתנדבות כיו"ר "אלומות אור" - ארגון חברתי, המקדם ומטמיע תוכניות מצוינות בבתי ספר לחינוך מיוחד באמצעות פיתוח ויישום תכניות ופרויקטים חדשניים, המספק לווי ומימון תוכניות לימודים לאוכלוסיות מוחלשות ובעלי צרכים מיוחדים.

**Spero Impact Solutions**

בקיץ 2019 הקים את חברת ההשקעות והייעוץ Spero Impact Solutions, ומשמש בה כיו"ר ומנכ"ל.

## חיים אישיים
נשוי לאנה. לזוג שתי בנות.
סבא לשבעה נכדים.

## הצהרותיו

זינגר מסר מספר הצהרות מדיניות בשם הקונגרס היהודי העולמי. הוא נאם נגד האנטישמיות, הביע דאגה מכך שחברות ירוויחו ממכירת עותקים דיגיטליים של ספרו של היטלר "מיין קאמפף".

בעקבות מבצע צוק איתן ב-2014 והעלייה בפעילות האנטישמית שבאה בעקבותיו, קרא זינגר לממשלות אירופה לפעול נגד האנטישמיות ולדאוג לביטחונם של הריכוזים היהודיים באירופה.

בספטמבר 2014 נמסר כי הקונגרס היהודי העולמי, ימלא תפקיד מפתח בארגון אירועי הזיכרון באושוויץ לרגל יום השנה ה-70 לשחרור מחנה המוות, שחל בינואר 2015.

בטקסי זיכרון שנערכו בבואנוס איירס לציון יום השנה ה-21 לפיגוע בבניין הקהילה היהודית בארגנטינה (בניין AMIA) ב-1994, מתח זינגר ביקורת על העדר ההתקדמות בהבאתם של מבצעי הפיגוע לדין.

זינגר נאם בטקס שנערך בספטמבר 2016 לציון יום השנה ה-75 לטבח באבי יאר, לצדם של נשיא אוקראינה, פורושנקו ונשיא גרמניה, יואכים גאוק. זינגר, שהיה הדובר היחיד ממוצא אוקראיני-יהודי, שיבח את אוקראינה על חידוש החיים היהודיים בשטחה והזכיר לעולם כי הלקח מאירועי באבי יאר טרם נלמד.

במהלך נאום באו"ם אמר זינגר: "תנועת ה-BDS אומרת שהיא רוצה שלום, היא טוענת שהיא נלחמת למען זכויות אדם. אבל התנועה הזו מבוססת על שקרים, הסתה והטעיה. בתנועת ה-BDS לא פועלים למען שלום, לא לעזרה לפלסטינים ולא לזכויות אדם. מטרתם האמיתית היא להכחיש את זכות העם היהודי למולדת בישראל."

בסיום הקמפיין We Remember שיזם והוביל הקונגרס היהודי העולמי, אמר זינגר: "לכולנו יש אחריות עמוקה לשמר את השיח ולדאוג כי זוועות השואה וסכנות השנאה נשמעות".

במסגרת תפקידו כיו"ר המרכז לאימפקט יהודי, ויועץ בכיר לתנועה למאבק באנטישמיות, רוברט זינגר היה מהמארגנים המרכזיים של פורום הבלקן נגד אנטישמיות שהתקיים ב-28 באוקטובר 2020, בשיתוף עם הפרלמנט של אלבניה, CAM והסוכנות היהודית. כמו כן היה מהמארגנים המרכזיים של פורום מרכז אמריקה למען ישראל שחל ב-29 ביולי 2021 ופורום קייב שחל ב-15-16 בדצמבר 2021.

## הוקרה ותפקידים ייצוגיים
* אזרח כבוד של עיריית קריית ים
* אזרח כבוד של מועצה אזורית גליל תחתון
* יו"ר ועדת ההיגוי של מוזיאון יהודי בוקובינה
* יו"ר ORT ליטא
* חבר בחבר הנאמנים של המכללה האקדמית להנדסה אורט בראודה
* תואר כבוד **[[:en:Madara Rider|Madara Horseman]]** מנשיא בולגריה
* תואר כבוד "מפת הזהב" מראש ממשלת קוסובו

## קישורים חיצוניים

* אתר הקונגרס היהודי העולמי
* אתר המרכז לאימפקט יהודי

## הערות שוליים

קטגוריה:החברה היהודית
קטגוריה:יהדות התפוצות
קטגוריה:תנועות יהודיות
קטגוריה:סגני-אלופים בצה"ל
קטגוריה:בוגרי אוניברסיטת תל אביב
קטגוריה:בוגרי אוניברסיטת ברידג'פורט
קטגוריה:עולים בשנות ה-1970
קטגוריה:ישראלים ילידי אוקראינה
קטגוריה:ישראלים שנולדו ב-1956